Blaze7451/Wiki-th-20250601 huggingface dataset:
จอมพล

จอมพล (Field marshal หรือ General of the Army) เป็นยศทหารที่สูงกว่าพลเอก มีใช้งานในกองทัพบกและ/หรือกองทัพอื่นยกเว้นกองทัพเรือ ปัจจุบันเป็นยศสูงสุดที่เกือบทุกประเทศทั่วโลกใช้งาน
ระเบียบของกองทัพสหรัฐกำหนดให้ยศจอมพลเป็นยศของนายพลห้าดาว มาตรฐานของเนโทกำหนดให้ยศจอมพลเป็นยศระดับสัญญาบัตร 10 (OF-10)

**การนำไปใช้**
จุดกำเนิดของยศจอมพลสามารถตามไปได้ถึงสมัยกลางตอนต้น ซึ่งแต่เดิมนั้น หมายถึง "ผู้ดูแลรักษาม้าของพระราชา" (มาจากคำว่า Marh-scalc ในภาษาเยอรมันโบราณ หมายถึง "ผู้รับใช้-ม้า") ในยุคสมัยกษัตริย์ชาวแฟรงก์ตอนต้น
ในบางประเทศได้ใช้ชื่อยศจอมพลว่า Marshal แทน ขณะที่ในบางประเทศใช้ว่า Field Marshall General ในยศที่เทียบเท่ากันในกองทัพอากาศของกลุ่มประเทศเครือจักรภพ และในกองทัพอากาศของกลุ่มประเทศตะวันออกกลาง ใช้ว่า Marshal of the Air Force (ระวังสับสนกับ Air Marshal) ส่วนยศทหารในกองทัพเรือที่เทียบเท่ากันมักจะเป็น Fleet Admiral, Grand Admiral หรือ Admiral of the Fleet
เป็นประเพณีว่า ผู้ที่ได้รับยศจอมพลมักจะได้รับการประดับคทาจอมพล อันเป็นสัญลักษณ์ประจำยศ คทาดังกล่าวมักจะฝังเพชรพลอยหรือโลหะมีค่า
ในอดีต บางประเทศใช้ยศจอมพลเป็นตำแหน่งบังคับบัญชาประจำกองพล โดยเฉพาะอย่างยิ่งในประเทศสเปนและประเทศเม็กซิโก (mariscal de campo) ในฝรั่งเศส โปรตุเกส และบราซิล (maréchal de camp; marechal de campo) เคยหมายถึง ตำแหน่งผู้บังคับบัญชาประจำกองพลน้อย

**สมุดภาพ**

**ยุติบทบาท**

**ดูเพิ่ม**
 จอมพล (ประเทศไทย)- จอมพลสูงสุด (Generalissimo)
หมวดหมู่:ยศทหาร

หมวดหมู่:นายทหารห้าดาว
บรูซ แกสตัน

บรูซ แกสตัน (Bruce Gaston;11 มีนาคม พ.ศ. 2490 - 17 ตุลาคม พ.ศ. 2564)  เป็นนักดนตรีชาวอเมริกัน ที่มาใช้ชีวิตอยู่ในประเทศไทยตั้งแต่อายุ 22 ปี เป็นหนึ่งในผู้ก่อตั้งวงดนตรีฟองน้ำร่วมกับครูบุญยงค์ เกตุคง ตั้งแต่ พ.ศ. 2522  โดยนำเสนอดนตรีไทยเดิม มาผสมผสานกับดนตรีแบบตะวันตก โดยยึดเอาแก่นความคิดดนตรีของทั้งสองฟากมาผสมผสานโดยกลวิธีต่าง ๆ
บรูซ จบการศึกษาด้านทฤษฎีดนตรี การประพันธ์เพลงและปรัชญา และมีความสามารถในการเล่นเครื่องดนตรีตะวันตกหลากหลายชนิด หลังจากเข้ามาอาศัยในประเทศไทย ได้ฝึกฝนการเล่นเครื่องดนตรีไทยกับครูบุญยงค์ เกตุคงและร่วมกันตั้งวงดนตรีฟองน้ำในเวลาต่อมา
นอกจากนี้ บรูซ ยังเคยเป็นโปรดิวเซอร์ ให้กับนักร้องสาวคนหนึ่งที่ชื่อ ทรงหรรษา วาศนรุ่งเรือง ในอัลบั้ม พาราเซตามอล สังกัด Stone Entertainment ในช่วงปี 1997 ในแนวเพลง Soul R&B 
บรูซ สมรสกับ ผศ. สารภี แกสตัน อาจารย์ประจำคณะอักษรศาสตร์ จุฬาลงกรณ์มหาวิทยาลัย มีบุตรชายคือ ธีรดล ธีโอดอร์ แกสตัน (เท็ดดี้) มือกีตาร์วงฟลัวร์
บรูซ ได้รับการยกย่องจากสำนักงานศิลปวัฒนธรรมร่วมสมัย กระทรวงวัฒนธรรม รับรางวัลศิลปาธรกิตติคุณ สาขาคีตศิลป์ ประจำปี พ.ศ. 2552  โดยเป็นชาวต่างชาติเพียงคนเดียวที่ได้รับรางวัลนี้ 
ลูกศิษย์ที่สำคัญของบรูซ อาทิเช่น
ณรงฤทธิ์ ธรรมบุตร
ไกวัล กุลวัฒโนทัย
อานันท์ นาคคง
จิระเดช เสตะพันธุ
บุญรัตน์ ศิริรัตนพันธ
วาณิช โปตะวณิช
ดำริห์ บรรณวิทยกิจ

**อัลบั้ม**
 ต้นวรเชษฐ์- โหมโรงจอมสุรางค์- สุดถนนคอนกรีต- ดนตรีแก้ว- ประตูสู่โลกกว้าง- เพลงประกอบภาพยนตร์เรื่อง ช้าง- คอนเสิร์ท ฟองน้ำ 10 ปี- คอนเสิร์ท 33 ปี วงฟองน้ำ- แบงcock bangกอก- Reject- Siamese Classical Music- คอนเสิร์ทการกุศล สื่อสารผสานไทย- Ancient-Contemporary Music from Thailand

**อัลบั้มร่วมกับศิลปินคนอื่น**
 อัลบั้ม น้ำตาแสงไต้ คอนแชร์โต้ ของ เขตต์อรัญ เลิศพิพัฒน์- อัลบั้ม กัลปาวสาน ของ สุรสีห์ อิทธิกุล- อัลบั้ม เราคนไทย ของ เล็ก คาราบาว

**อ้างอิง**
หมวดหมู่:ชาวอเมริกันในประเทศไทย
หมวดหมู่:นักดนตรีชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:เสียชีวิตจากมะเร็งตับ
หมวดหมู่:บุคคลจากลอสแอนเจลิส
ยศทหาร

ยศทหาร เป็นระบบความสัมพันธ์การแบ่งลำดับชั้นภายในกองกำลังติดอาวุธ หรือสถาบันพลเรือนซึ่งจัดการตามรูปแบบของทหาร โดยปกติแล้ว เครื่องแบบมักจะบ่งบอกถึงยศทหารของผู้ที่สวมใส่ ระบบการแบ่งยศทหารได้เป็นที่รู้จักกันอย่างแพร่หลายที่สุดในประวัติศาสตร์การทหาร เนื่องจากความได้เปรียบสำหรับปฏิบัติการทางทหาร เมื่อเวลาผ่านไป และปฏิบัติการทางทหารเริ่มมีขนาดใหญ่ขึ้นและมีความซับซ้อนมากยิ่งขึ้น ยศทางทหารก็ได้เพิ่มจำนวนขึ้น และระบบยศทหารก็มีความซับซ้อนมากยิ่งขึ้นด้วย
ในกองกำลังติดอาวุธสมัยใหม่ การใช้ยศทหารถือว่าเป็นเรื่องปกติทั่วโลก แต่บางครั้งในกองทัพของรัฐคอมมิวนิสต์ก็ลบล้างระบบยศทหารเสีย (เช่น ในกองทัพแดงของสหภาพโซเวียต ระหว่างปี ค.ศ. 1918-1935 ในกองทัพปลดปล่อยประชาชนจีน ระหว่างปี ค.ศ. 1965-1988 และในกองทัพอัลเบเนีย  ระหว่างปี ค.ศ. 1966-1991) โดยจะมีการสร้างลำดับยศทหารใหม่ เฉพาะเมื่อประสบกับความยุ่งยากในการบังคับบัญชาและการควบคุมในระหว่างปฏิบัติการเท่านั้น

**ดูเพิ่ม**
 ยศทหารและตำรวจในประเทศไทย

**อ้างอิง ==
สัญญาต้องเป็นสัญญา

สัญญาต้องเป็นสัญญา หรือ สัญญาเป็นสิ่งที่ต้องปฏิบัติตาม (agreements must be kept; pacta sunt servanda, พักตาซุนต์เซอร์วันดา) เป็นภาษิตภาษาละตินทางกฎหมาย ซึ่งเป็นหลักกฎหมายพื้นฐานสำหรับระบบซีวิลลอว์ (civil law system) และสำหรับวงการกฎหมายระหว่างประเทศ
ในความเข้าใจส่วนใหญ่ หลักกฎหมายดังกล่าวหมายควบคุมสัญญาของเอกชน โดยเน้นว่าข้อสัญญาที่ตกลงกันไว้นั้นเป็นประดุจกฎเหล็กเหนือคู่กรณีทั้งสองฝ่าย คู่สัญญาต้องกระทำการโดยสุจริตซึ่งกันและกันตามหลักสุจริต (good faith; bona fide) และการที่คู่สัญญาฝ่ายใดไม่ชำระหนี้ (obligation) ให้ลุล่วงไปนั้นชื่อว่า "ผิดสัญญา" (breach of the pact)
ส่วนในวงการกฎหมายระหว่างประเทศนั้น ถือกันดังที่บัญญัติไว้ในข้อ 26 แห่งอนุสัญญากรุงเวียนนาว่าด้วยกฎหมายสนธิสัญญา (Vienna Convention on the Law of Treaties) และข้อ 26 แห่ง อนุสัญญากรุงเวียนนาว่าด้วยกฎหมายสนธิสัญญาระหว่างรัฐกับองค์การระหว่างประเทศหรือระหว่างองค์การระหว่างประเทศ (Vienna Convention on the Law of Treaties between States and International Organizations or between International Organizations) ซึ่งมีข้อความเดียวกันว่า "สนธิสัญญาทุกรายที่มีผลใช้บังคับแล้ว ย่อมผูกพันภาคีแห่งสนธิสัญญารายนั้น และต้องได้รับการปฏิบัติโดยภาคีนั้นอย่างสุจริต" (Every treaty in force is binding upon the parties to it and must be performed by them in good faith.) โดยหลัก "สัญญาต้องเป็นสัญญา" นี้ส่งผลให้รัฐมีหน้าที่ต้องปฏิบัติการชำระหนี้ของตนโดยสุจริตและโดยไม่บกพร่อง
อย่างไรก็ดี ในกรณีที่สถานการณ์เปลี่ยนแปลงไปก็อาจทำให้ข้อสัญญาบางประการไม่อาจใช้บังคับได้ ซึ่งก็ต้องมีการตกลงแก้ไขกันต่อไป ทำให้เกิดข้อยกเว้นของหลัก "สัญญาต้องเป็นสัญญา" ดังกล่าว และข้อยกเว้นนี้เป็นไปตามภาษิตละตินที่ว่า "การเปลี่ยนแปลงของสถานการณ์นำไปสู่การแก้ไขข้อสัญญา" (things thus standing; clausula rebus sic stantibus)

**เชิงอรรถ**

**อ้างอิง**
 Black's Law Dictionary. (2004). Pacta sunt servanda. Online. Available: .  (Accessed: 14 October 2009).- Encyclopædia Britannica. (2009). Pacta sunt servanda. Online. Available: .  (Accessed: 14 October 2009).- Forvo, all the words in the world. (2009). Pacta sunt servanda. Online. Available: .  (Accessed: 14 October 2009).
หมวดหมู่:กฎหมายระหว่างประเทศ
หมวดหมู่:ภาษิตภาษาละตินทางกฎหมาย
โยลันเดอแห่งอารากอน

โยลันเดอแห่งอารากอน (Yolande of Aragon หรือ Jolantha de Aragon หรือ Violant d'Aragó) (11 สิงหาคม ค.ศ. 1384 - 14 พฤศจิกายน ค.ศ. 1442) โยลันเดอแห่งอารากอนเป็นเป็นพระราชธิดาของพระเจ้าจอห์นที่ 1 แห่งอารากอนและโยลันเดอแห่งบาร์ 
โยลันเดอแห่งอารากอนมีบทบาทสำคัญในประวัติศาสตร์ของจักรวรรดิอองชู, ฝรั่งเศส และ อารากอน ระหว่างครึ่งแรกของคริสต์ศตวรรษที่ 15 โยลันเดออ้างสิทธิในราชบัลลังก์อารากอนหลังจากการสิ้นพระชนม์ของพระเชษฐภคินีโจน เคานเทสแห่งฟัวซ์พระมเหสีในพระปิตุลาพระเจ้ามาร์ตินที่ 1 แห่งอารากอน แต่บัลลังก์ตกไปเป็นของพระปิตุลาซึ่งอาจจะเป็นเพราะกฎการสืบราชบัลลังก์อาจจะลำเอียงไปทางการมอบสิทธิแก่ทายาทที่เป็นชายก็เป็นได้ แต่พระเจ้ามาร์ตินก็มาสิ้นพระชนม์โดยไม่มีทายาทในปี ค.ศ. 1410 จากนั้นอารากอนก็ไม่มีกษัตริย์อยู่สองปีจนกระทั่งเฟอร์ดินานด์เดออันเตเครา (Ferdinand de Antequera) มาได้รับเลือกให้เป็นกษัตริย์แห่งอารากอน เฟอร์ดินานด์เป็นพระราชโอรสองค์ที่สองในพระเจ้าจอห์นที่ 1 แห่งคาสตีลและพระมเหสีองค์แรกเอเลเนอร์แห่งอารากอน
ผู้มีสิทธิสายอองชูก็ได้แก่พระราชโอรสองค์โตของโยลันเดอหลุยส์ที่ 3 แห่งอองชู ดยุกแห่งคาลาเบรีย ผู้มีความเห็นว่าตนเองเป็นผู้มีสิทธิแน่นหนากว่าผู้อ้างสิทธิคนอื่นๆ จนถึงกับเริ่มใช้บรรดาศักดิ์ "กษัตริย์แห่งอารากอน" เมื่อเพิ่มอารากอนเข้าไปในบรรดาดินแดนในการครอบครองโยลันเดอจึงได้รับสมญาว่า "ราชินีสี่อาณาจักร" ที่รวมทั้งซิซิลี, เยรุซาเล็ม, ไซปรัส และอารากอน แต่ตามความเป็นจริงแล้วโยลันเดอและราชตระกูลอองชูก็ครอบครองดินแดนดังกล่าวอยู่เพียงชั่วระยะเวลาอันสั้นเท่านั้น

**อ้างอิง**
 Jehanne d'Orliac, Yolande d'Anjou, la reine des quatre royaumes (Paris, Plon, 1933)- Philippe Erlanger, Charles VII et son mystère (Paris, Gallimard 1945, Perrin 1973, 1981)- Philippe Erlanger, 9 femmes qui ont fait la France, Historia (Septembre 1971, pp.40-53)

**ดูเพิ่ม **
 จักรวรรดิอองชู- โจนออฟอาร์ค
หมวดหมู่:บุคคลที่เกิดในปี พ.ศ. 1927
หมวดหมู่:ขุนนางฝรั่งเศส
หมวดหมู่:บุคคลในสงครามร้อยปี
หมวดหมู่:บุคคลในคริสต์ศตวรรษที่ 14
หมวดหมู่:บุคคลในคริสต์ศตวรรษที่ 15
หมวดหมู่:ผู้สำเร็จราชการแทนพระองค์ที่เป็นสตรี‎
หมวดหมู่:ดยุกแห่งอ็องฌู
หมวดหมู่:บุคคลจากซาราโกซา
หมวดหมู่:ราชวงศ์อารากอน
แซนตามอนิกา (รัฐแคลิฟอร์เนีย)

แซนตามอนิกา (Santa Monica) เป็นเมืองที่ตั้งอยู่ทางตะวันตกของลอสแอนเจลิสเคาน์ตี รัฐแคลิฟอร์เนีย ประเทศสหรัฐอเมริกา ตั้งอยู่ติดกับอ่าวแซนตามอนิกา มีเมืองล้อมรอบ 3 ด้าน ได้แก่ ลอสแอนเจลิส - แปซิฟิกพาลิเสดส์ทางทิศตะวันออกตกเฉียงเหนือ เมืองเบรนท์วูด ทางทิศเหนือ เวสต์ลอสแอนเจลิสทางทิศตะวันออกเฉียงเหนือ มาร์วิสตาทางทิศตะวันออก และเวนิสติดทางทิศตะวันออกเฉียงใต้ และมีทะเลล้อมรอบ 1 ด้าน คือมหาสมุทรแปซิฟิกติดทางทิศตะวันตก
สำนักสำรวจสำมะโนประชากรสหรัฐอเมริกา ประมาณการประชากรของแซนตามอนิกาเมื่อปี ค.ศ. 2006 อยู่ที่ 88,050 คน และในปี ค.ศ. 2007 มี 91,124 คน ที่มาของชื่อเมืองนี้มาจากนักบุญมอนิกาแห่งฮิปโป (Saint Monica of Hippo) เนื่องจากเป็นพื้นที่ที่มีชาวสเปนเข้ามาเป็นครั้งแรก และในบางครั้งมักเรียกเมืองแซนตามอนิกาและเมืองเวนิสที่อยู่ติดกันรวมว่า ด็อกทาวน์ (Dogtown)
เนื่องจากที่เมืองนี้มีอากาศที่สบายและอบอุ่น ทำให้กลายเป็นเมืองท่ารีสอร์ตตั้งแต่ต้นคริสต์ศตวรรษที่ 20 และมีความเจริญอย่างรวดเร็วตั้งแต่ปลายทศวรรษที่ 1980 ทำให้มีกิจการ งาน และนักท่องเที่ยวที่เพิ่มขึ้นมาก

**ระเบียงภาพ**

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ นครแซนตามอนิกา-  หอสมุดประชาชนแซนตามอนิกา-  Santa Monica Convention and Visitors Bureau-  หอการค้าแซนตามอนิกา-  Santa Monica Little League-  Santa Monica Sustainability Case Study by The Natural Step Network-USA date=2012-03-04 -  แผนที่แซนตามอนิกา date=2008-12-03 
หมวดหมู่:เมืองในเทศมณฑลลอสแอนเจลิส
แม่แบบ:เหตุการณ์ปัจจุบัน/2552 ตุลาคม 22

* เศรษฐกิจจีนขยายตัว 8.9% ในไตรมาสที่สาม เมื่อเทียบจากปีที่แล้ว  (Bloomberg)  (AFP)  (CNN)- ระบบปฏิบัติการไมโครซอฟท์ วินโดวส์ 7 เริ่มต้นการวางจำหน่ายขายปลีกทั่วโลก  (CNET News)
}
ซาไก จ๊อกกี้ยิม

ซาไก จ๊อกกี้ยิม มีชื่อจริงว่า สมบูรณ์ เวียงชัย (ชื่อเล่น: เงาะ) เกิดเมื่อวันที่ 10 พฤษภาคม พ.ศ. 2533 ที่บ้านเลขที่ 18 หมู่ 9 บ้านโนนทรายฟอง ตำบลนาม่วง อำเภอประจักษ์ศิลปาคม จังหวัดอุดรธานี  เป็นบุตรชายคนเล็กในจำนวนลูกทั้ง 5 คน ของนายกลิ้งและนางปุ๋ย เวียงชัย  ฐานะที่บ้านนับว่ายากจนมาก มีอาชีพรับจ้างทำนา โดยซาไกเมื่อเรียนจบ ป.6 เมื่ออายุได้ 13 ปี ก็ช่วยเหลือครอบครัวด้วยการชกมวยไทย โดยได้ค่าตัวครั้งแรก 150 บาท และได้ส่งเสียให้กับทางบ้านเป็นประจำเดือนละ 2,000 บาท
ซาไกจดทะเบียนขึ้นเป็นนักมวยไทยอาชีพ กับสำนักงานคณะกรรมการกีฬามวย เมื่อวันที่ 19 พฤษภาคม พ.ศ. 2548 อยู่ในสังกัดค่ายจ็อกกี้ยิม ของนายสมมาตร หงสกุล ก่อนจะเบนเข็มมาชกมวยสากลได้ 22 ครั้ง ชนะ 15 แพ้ 7 และผลงานที่โดดเด่น คือการชนะน็อก โจอิจิโร ทัตสึโยชิ อดีตแชมป์โลกสภามวยโลก (WBC) รุ่นแบนตั้มเวท (118 ปอนด์) 2 สมัย ชาวญี่ปุ่น ในยกที่ 7 เมื่อวันที่ 8 มีนาคม พ.ศ. 2552 ที่เวทีราชดำเนิน จากนั้นได้โอกาสชกชิงแชมป์ราชดำเนินในรุ่นแบนตั้มเวท แต่ก็แพ้น็อกให้ ก้าวหน้า ชูวัฒนะ ในยกที่ 4 เมื่อวันที่ 4 พฤษภาคม พ.ศ. 2552 และต่อมาก็ได้รับการทาบทามให้ไปชกที่ฟูกูโอกะกับ คาซูโยชิ นิกิ นักมวยชาวญี่ปุ่นเจ้าถิ่น ในพิกัด 120 ปอนด์  อันเนื่องมาจากการที่ซาไกสามารถเอาชนะน็อกทัตสึโยชิ อดีตแชมป์โลกและเป็นซูเปอร์สตาร์นักกีฬาของญี่ปุ่นได้
ซึ่งผลการชก ปรากฏว่าซาไกยืนหยัดต่อสู้กับนิกิอย่างบอบช้ำจนถึงยกที่ 10 และถูกกรรมการจับแพ้ไป (ที.เค.โอ.) เพราะไม่ได้อยู่ในสภาพที่พร้อมชก  และล้มลงขณะอยู่บนเวที  จากนั้นได้มีการนำส่งเข้าโรงพยาบาล แพทย์ได้ช่วยปั๊มหัวใจและพยายามช่วยเหลืออย่างเต็มที่แล้วถึง 3 ชั่วโมง แต่ซาไกก็เสียชีวิตลงในที่สุดในเวลา 20.00 น. วันที่ 12 ตุลาคม พ.ศ. 2552 ตามเวลาประเทศญี่ปุ่น โดยแพทย์เผยว่าเกิดเลือดคั่งในสมอง 
ข่าวคราวการเสียชีวิตของซาไก ปรากฏเป็นข่าวโด่งดังในประเทศไทยในวันต่อมา ซึ่งทางครอบครัวของซาไก โดยทั้งพ่อและแม่ต่างเศร้าโศกเสียใจ เพราะถือว่าซาไกเป็นกำลังหลักของครอบครัว และฐานะทางบ้านยากจนมากอยากให้มีการช่วยเหลือนำศพกลับมาทำพิธียังประเทศไทย 
ทางด้าน นายสมชาติ เจริญวัชรวิทย์ นายกสมาคมกีฬามวยอาชีพแห่งประเทศไทย (สมท.)  ได้เปิดเผยว่า นายชูเจริญ ระวีอร่ามวงศ์ ซึ่งเป็นผู้นำซาไกไปชกที่ประเทศญี่ปุ่นครั้งนี้ ไม่ได้รับการอนุญาตจากทางสมาคม โดยตัวนักมวยไม่ได้ผ่านการตรวจร่างกาย 

**อ้างอิง**

**แหล่งข้อมูลอื่น**
  สถิติการชก date=2014-12-02 -  คลิปข่าวการเสียชีวิตfix-attempted=yes -  คลิปการชกครั้งสุดท้าย date=2009-10-23 
หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:บุคคลจากจังหวัดอุดรธานี‎‎หมวดหมู่:นักมวยที่เสียชีวิตจากการชกมวย
เรอเนแห่งอ็องฌู

เรอเนแห่งอ็องฌู หรือ พระเจ้าเรนาโตที่ 1 แห่งนาโปลี หรือ เรอเนที่ 2 ดยุกแห่งลอร์แรน (René d'Anjou; Renato d'Angiò; Rainièr d'Anjau) (16 มกราคม ค.ศ. 1409 - 10 กรกฎาคม ค.ศ. 1480) เรอเนเป็นพระราชโอรสของหลุยส์ที่ 2 แห่งอองชูและโยลันเดอแห่งอารากอน ทรงเป็นที่รู้จักในฝรั่งเศสว่า พระเจ้าเรอเนผู้แสนดี (Rei Rainièr lo Bòn; Le bon roi René) เรอเนทรงมีบรรดาศักดิ์ต่างที่รวมทั้ง:- ดยุกแห่งอองชู, เคานท์แห่งโปรวองซ์ (ค.ศ. 1434-ค.ศ. 1480)- เคานท์แห่งพีดมอนท์, ดยุกแห่งบาร์ (ค.ศ. 1430-ค.ศ. 1480)- ดยุกแห่งลอร์แรน (ค.ศ. 1431-ค.ศ. 1453)- พระมหากษัตริย์แห่งนาโปลี (ค.ศ. 1438-ค.ศ. 1442; แต่เพียงพระนาม ค.ศ. 1442-ค.ศ. 1480)- กษัตริย์แห่งเยรุซาเล็มแต่เพียงพระนาม (ค.ศ. 1438-ค.ศ. 1480)- ทรงอ้างสิทธิ์พระมหากษัตริย์แห่งอารากอน และ เคานท์แห่งบาร์เซโลนา (ค.ศ. 1466-ค.ศ. 1472) (รวมทั้ง ซิซิลี, มายอร์คา, คอร์ซิกา)
เรอเนเป็นพระราชบิดาของมาร์เกอริตแห่งอ็องฌู สมเด็จพระราชินีแห่งอังกฤษ พระอัครมเหสีในสมเด็จพระเจ้าเฮนรีที่ 6 แห่งอังกฤษ

**อ้างอิง**
 Noël Coulet, Alice Planche, and Françoise Robin, Le roi René: le prince, le mécène, l'écrivain, le mythe, Aix-en-Provence, Édisud, 1982 - Susan Wharton, Le livre du cuer d'amours espris, Paris: Union Générale d'Éditions, 1980. 
หมวดหมู่:บุคคลที่เกิดในปี พ.ศ. 1952
หมวดหมู่:ขุนนางฝรั่งเศส
หมวดหมู่:บุคคลในคริสต์ศตวรรษที่ 15
หมวดหมู่:พระมหากษัตริย์อารากอน
หมวดหมู่:เคานท์แห่งบาร์เซโลนา
หมวดหมู่:พระมหากษัตริย์เยรูซาเลม
หมวดหมู่:พระมหากษัตริย์เนเปิลส์
หมวดหมู่:ดยุกแห่งอ็องฌู
หมวดหมู่:ดยุกแห่งบาร์
หมวดหมู่:ดยุกแห่งคาลาเบรีย
หมวดหมู่:ดยุกแห่งลอแรน
หมวดหมู่:เคานต์แห่งกีซ
หมวดหมู่:เคานต์แห่งพรอว็องส์
หมวดหมู่:เคานต์แห่งปีเยมอนเต
หมวดหมู่:ราชวงศ์วาลัว-อ็องฌู
ชูเซ โบซิงกวา

ชูเซ โบซิงกวา ดา ซิลวา (José Bosingwa da Silva) เป็นอดีตนักฟุตบอลชาวโปรตุเกส ส่วนสูง 183 เซนติเมตร (6 ฟุต) ตำแหน่งแบ็กขวา/กองกลาง 

**ประวัติ**
โบซิงกวาเกิดเมื่อวันที่ 24 สิงหาคม ค.ศ. 1982 ที่เมืองอึมบันดากา ประเทศซาอีร์ (ปัจจุบันคือสาธารณรัฐประชาธิปไตยคองโก) บิดาเป็นชาวโปรตุเกส มารดาเป็นชาวซาอีร์ ย้ายตามบิดามารดามาอยู่ที่โปรตุเกสตั้งแต่ยังเด็ก ได้เข้ามาอยู่ในทีมเยาวชนของเบาวิชตา โดนมูรีนโยดึงมาอยู่โปร์ตูเมื่อปี 2003 - 2004 ปีแรกเล่นในลีก 11 นัด UCL 8 นัด ปีนั้นโปร์ตูเป็นแชมป์เล่นตำแหน่งแบ๊กขวา แต่เมื่อก่อนเล่นกองกลางมาก่อน มาเป็นตัวจริงของโปร์ตูตอนปี 2004 - 2005 แทนฟีร์ไรราที่ไปอยู่เชลซี และเซเกตาริโอ อดีตแบ๊กขวาโปรตุเกสที่ย้ายออกไป ได้แชมป์ลีก 4 ครั้งกับโปร์ตู จาก 5 ซีซั่น 
ปี 2005 โบซิงกวาและเพื่อน ๆ ประสบอุบัติเหตุบนทางหลวงระหว่างเมือง ทั้งสี่คนรอดมาได้แต่หนึ่งในนั้นต้องตัดขาซ้ายทิ้ง ปี 2008 
โบซิงกวาตกลงย้ายมาร่วมทีมเชลซี 16.2 ล้าน ปอนด์) เซ็นสัญญา 3 ปี จะย้ายมาร่วมทีมหลังจบยูโร 2008 โบซิงกวาติดทีมชาติโปรตุเกสชุดใหญ่ครั้งแรกตอนปี 2007 ก่อนหน้านี้เคยติดชุดโอลิมปิก 2004 และ u-21ชิงแชมป์ยุโรป 2004 - 2000 - 2001 สโมสร SC Freamunde ลงเล่น 11 นัด 0 ประตู - 2001 - 2003 สโมสร Boavista FC ลงเล่น 40 นัด 0 ประตู - 2003 - 2008 สโมสร โปร์ตู ลงเล่น 105 นัด 2 ประตู - 2003 - 2004  ติดทีมชาติ โปรตุเกสชุด U21 - 2007 - 2015 ติดทีมชาติโปรตุเกสชุดใหญ่ - 2008 - 2012 สโมสร เชลซี- 2012 - 2013 สโมสร ควีนส์พาร์กเรนเจอส์- 2013 – 2015 และ 2016 สโมสร แทร็บซอนสปอร์

**ทำเนียบแชมป์**
โปร์ตู- ปรีไมราลีกา: 2003–04, 2005–06, 2006–07, 2007–08- Taça de Portugal: 2005–06- Supertaça Cândido de Oliveira: 2004, 2006- ยูฟ่าแชมเปียนส์ลีก: 2003–04- อินเตอร์คอนติเนนตัลคัพ: 2004
เชลซี- เอฟเอคัพ: 2008–09, 2011–12- เอฟเอคอมมิวนิตีชีลด์: 2009- ยูฟ่าแชมเปียนส์ลีก: 2011–12
รางวัลส่วนตัว- FC Porto Player of the Year: 2007- UEFA European Championship Team of the Tournament: 2008

**อ้างอิง**

**แหล่งข้อมูลอื่น**
 name=José Bosingwa-  Jose Bosingwa PortuGOAL.net profile date=2012-03-04 -  Stats and profile at zerozero.pt date=2008-12-10 
หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลโปร์ตู
หมวดหมู่:นักฟุตบอลในโอลิมปิกฤดูร้อน 2004
หมวดหมู่:กองหลังฟุตบอล
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:ผู้เล่นในซือเปร์ลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ชาวโปรตุเกสเชื้อสายแอฟริกา
อเล็กซ์ โรดรีกู จีอัส ดา กอสตา

อเล็กซ์ โรดรีกู จีอัส ดา กอสตา (Alex Rodrigo Dias da Costa) หรือเป็นที่รู้จักในชื่อ อเล็กซ์ เกิดเมื่อวันที่ 17 มิถุนายน ค.ศ. 1982 เป็นนักฟุตบอลชาวบราซิล อเล็กซ์เล่นตำแหน่งกองหลังตัวกลาง ปัจจุบันเขาเล่นให้กับสโมสรฟุตบอลปารีแซ็ง-แฌร์แม็งและฟุตบอลทีมชาติบราซิล

**อ้างอิง**
หมวดหมู่:นักฟุตบอลชาวบราซิล
หมวดหมู่:บุคคลจากนีเตรอย
เคานต์แห่งฮอลแลนด์

ไฟล์:Counts_of_Holland_Arms.svg|thumb|240px |ตราอาร์มของ “เคานท์แห่งฮอลแลนด์”
เคานท์แห่งฮอลแลนด์ (Count of Holland) เป็นบรรดาศักดิ์ขุนนางระดับเคานท์ที่ปกครองอาณาจักรเคานท์แห่งฮอลแลนด์ในกลุ่มประเทศแผ่นดินต่ำที่ก่อตั้งเป็นครั้งแรกราวปี ค.ศ. 922 บรรดาศักดิ์เคานท์แห่งฮอลแลนด์ดำรงอยู่ระหว่างคริสต์ศตวรรษที่ 10 จนถึง คริสต์ศตวรรษที่ 16 ตระกูลที่เป็นเคานท์แห่งฮอลแลนด์ก็รวมทั้งตระกูลฮอลแลนด์, ตระกูลเอฟส์เนส, ราชวงศ์วิตเตลสบาค, ราชวงศ์วาลัวส์ และ ราชวงศ์ฮับส์บวร์ก

**อ้างอิง**
B.K.S. Dijkstra, Een stamboom in been, Amsterdam 1991. 
หมวดหมู่:กลุ่มสิบเจ็ดมณฑล
หมวดหมู่:กลุ่มเบอร์กันดี
หมวดหมู่:รัฐในจักรวรรดิโรมันอันศักดิ์สิทธิ์
แม่แบบ:เกิลส์เจเนอเรชัน

หมวดหมู่:เกิลส์เจเนอเรชัน
หมวดหมู่:แม่แบบเอสเอ็มทาวน์
หมวดหมู่:กล่องนำทางกลุ่มดนตรีป็อปของเกาหลีใต้
หมวดหมู่:กล่องนำทางกลุ่มดนตรีเคป็อป
ภาคภูมิ วงศ์ภูมิ

ภาคภูมิ วงศ์ภูมิ หรือ โอ๋ เป็นผู้กำกับภาพยนตร์ชาวไทยที่เป็นที่รู้จักจากภาพยนตร์เรื่อง ชัตเตอร์ กดติดวิญญาณที่เขาร่วมงานกับบรรจง ปิสัญธนะกูล ผลงานที่แจ้งเกิดบรรจงในฐานะผู้กำกับภาพยนตร์สยองขวัญหน้าใหม่ของไทยเนื่องภาพยนตร์เรื่อง ชัตเตอร์ กดติดวิญญาณทำรายได้มากถึง 120 ล้าน หลังจากนั้นภาคภูมิได้มีผลงานภาพยนตร์สยองขัวญอีกมากมายที่เขาร่วมกำกับได้แก่ แฝดที่ร่วมงานกับบรรจงอีกครั้ง สี่แพร่งตอนเที่ยวบิน 224 ห้าแพร่งตอนรถมือสอง

**ประวัติ**
ภาคภูมิจบการศึกษาจากระดับมัธยมศึกษาจากโรงเรียนสวนกุหลาบวิทยาลัย ระดับอุดมศึกษาคณะนิเทศศาสตร์ มหาวิทยาลัยรังสิต ภาคภูมิได้มีผลงานภาพยนตร์สั้นเรื่อง "หลวงตา"ซึ่งได้รับรางวัลจากมูลนิธิหนังไทยและรางวัลจากเทศกาลภาพยนตร์สั้นต่างๆ ภายหลังภาคภูมิได้เริ่มงานกำกับโดยเขาได้ทำงานกำกับโฆษณาให้แก่บริษัท ฟีโนมิน่า หลังจากนั้นภาคภูมิได้เริ่มอาชีพผู้กำกับอย่างเต็มตัวโดยการกำกับภาพยนตร์เรื่อง ชัตเตอร์ กดติดวิญญาณซึ่งเขาร่วมกำกับกับบรรจง ปิสัญธนะกูลซึ่งทำรายได้ไปกว่า 120 ล้านบาทและได้สร้างกระแสหนังสยองขวัญไทยให้คึกคัก นอกจากนั้นชัตเตอร์ กดติดวิญญาณยังสามารถขายลิขสิทธิ์ให้แก่ฮอลลีวู้ดนำไปรีเมคด้วย
ภายหลังภาคภูมิได้มีผลงานภาพยนตร์เรื่อง แฝดที่ร่วมงานกับบรรจงอีกครั้ง และเป็นผลงานคืนจอภาพยนตร์อีกครั้งของมาช่า วัฒนพานิชและทำรายได้ถึง 68ล้านบาทและสามารถขายได้ในอีกหลายประเทศ และยังสามารถขายลิขสิทธิ์ให้ประเทศเกาหลีนำไปรีเมคด้วย
ในปี 2551 ภาคภูมิได้มีผลงานการกำกับเรื่องใหม่เรื่อง สี่แพร่งซึ่งเป็นภาพยนตร์สยองขวัญที่รวมเรื่องสั้นทั้งหมดสี่เรื่องไว้ในหนังเรื่องเดียวโดยภาคภูมิได้กำกับในตอน เที่ยวบิน224ที่มีเนื้อเรื่องเกี่ยวกับเครื่องบินโดยมีเนื้อหาสยองขวัญและความน่ากลัวแบบNon stopและทำให้เป็นที่วิพากษ์วิจารณ์ในเรื่องความน่ากลัวที่ทำได้ยอดเยี่ยมและฉากจบที่เป็นที่ติดตาคนดู จากความสำเร็จของสี่แพร่งภาคภูมิได้มีผลงานกำกับอีกครั้งในภาพยนตร์เรื่องห้าแพร่งในตอนรถมือสองที่มีนิโคล เทริโอซึ่งเนื้อหาเกี่ยวกับเต็นท์รถมือสองที่รถนั้นเป็นรถที่เจ้าของนำมาหลอกขายลูกค้าจนต้องพบกับเรื่องราวสยองขวัญเมื่อลูกของตนหายไปในคืนหนึ่ง ภาพยนตร์เรื่องห้าแพร่งทำเงินไปถึง110ล้านและยังคงทำรายได้ต่อไป
ในปี 2561 ภาคภูมิมีผลงานกำกับภาพยนตร์เดี่ยวขนาดยาวครั้งแรกกับค่ายจอกว้างฟิล์ม ชื่อเรื่อง Home Stay โดยมีค่ายจีดีเอช ห้าห้าเก้าเป็นผู้จัดจำหน่าย นำแสดงโดย ธีรดนย์ ศุภพันธุ์ภิญโญ กับ เฌอปราง อารีย์กุล และจะเป็นภาพยนตร์แนวแฟนตาซีทริลเลอร์อีกด้วย 

**ผลงานการกำกับ**

**ภาพยนตร์ขนาดยาว**
 ชัตเตอร์ กดติดวิญญาณ (2547) (ร่วมกับ บรรจง ปิสัญธนะกูล)- แฝด (2550) (ร่วมกับ บรรจง ปิสัญธนะกูล)- สี่แพร่ง ตอน เที่ยวบิน 224  (2551)- ห้าแพร่ง ตอน รถมือสอง (2552)- คีตราชนิพนธ์ บทเพลงในดวงใจราษฎร์ ตอน ฝนตกที่ห้วยขาแข้ง (2558)- โฮมสเตย์ (2561)

**ละคร/ซีรีส์**
 DELETE(Working Title) (2566) ออกอากาศบน Netflix

**ภาพยนตร์สั้น**
 หลวงตา (2543)- In the Eyes (2546)- Intro to "STAR THEQUE" GTH 11 ปีแสงคอนเสิร์ต (2558)- ผีตามคน Those That Follow (2565)

**อ้างอิง**
หมวดหมู่:บุคคลจากกรุงเทพมหานคร‎‎
หมวดหมู่:ผู้กำกับภาพยนตร์ชาวไทย
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลที่เกิดในปี พ.ศ. 2520
ซิงเกิลเลดีส์ (พุตอะริงออนอิต)

"ซิงเกิลเลดีส์ (พุตอะริงออนอิต)" (Single Ladies (Put a Ring on It)) คือเพลงโดยบียอนเซ่ โนวส์ นักร้องแนวอาร์แอนด์บี ชาวอเมริกา แต่งโดย Christopher Stewart, Terius Nash, Kuk Harrell และโนวส์ สำหรับอัลบั้มเดี่ยวชุดที่ 3 ของเธอ ไอแอม... ซาชาเฟียร์ส เพลงนี้ได้วางจำหน่ายโดยเป็นซิงเกิลที่ 2 จากอัลบั้มต่อจากซิงเกิลที่ได้รับความนิยมไปทั่วโลกของเธออย่าง "อิฟไอเวอร์อะบอย" เพลงนี้ประสบความสำเร็จทั้งในด้านของยอดขายและด้านของคำวิจารณ์ต่างๆ และทำให้เป็นเพลงที่ 5 ของโนวส์ที่สามารถขึ้นอันดับหนึ่งบนชาร์ต บิลบอร์ด ฮอต 100 และยังเข้าไปสู่ 10 อันดับแรกของในหลายๆประเทศ
เพลงนี้ติดอันดับหนึ่งบนรายชื่อ 100 ซิงเกิลที่ดีที่สุดในปี พ.ศ. 2551 ของนิตยสาร โรลลิงสโตน  และลำดับที่สองบนรายชื่อเพลงที่ดีที่สุดในปี พ.ศ. 2551 ของเอ็มทีวี สำหรับมิวสิกวิดีโอของเพลงนี้ได้รับการเสนอชื่อเข้าชิงใน 9 สาขารางวัลของเอ็มทีวี วิดีโอ มิวสิก อวอร์ดส ประจำปี 2552 และชนะในสามรางวัลซึ่งรวมถึงรางวัลท่าเต้นยอดเยี่ยมและรางวัลวิดีโอแห่งปี มิวสิกวิดีโอของเพลงนี้ยังชนะรางวัลสาขาวิดีโอแห่งปีที่  BET Awards ปี 2552, MOBO Awards ปี 2552, และเอ็มทีวี ยุโรป มิวสิก อวอร์ดส ประจำปี 2552 อีกด้วย เพลงนี้ชนะรางวัลเพลงแห่งปีที่ Soul Train Awards ปี 2552 และได้รับการเสนอชื่อเข้าชิงรางวัลในสาขาเดียวกันนี้ที่เวิลด์ มิวสิก อวอร์ดส ประจำปี 2552

**รางวัลและการจัดลำดับเพลง**
# พ.ศ. 2551: อันดับ 1 เพลงแห่งปีโดยโรลลิงสโตน
# พ.ศ. 2551: อันดับ 2 รายชื่อชื่อเพลงที่ดีที่สุดใน พ.ศ. 2551 ของเอ็มทีวี

**รายชื่อเพลงและฉบับรีมิกซ์**
 ซีดีซิงเกิลและดาวน์โหลด ออสเตรเลีย เยอรมนี และนิวซีแลนด์
# "อิฟไอเวอร์อะบอย" – 4:08
# "ซิงเกิลเลดีส์ (พุตอะริงออนอิต)" – 3:13- แดนซ์รีมิกซ์สหรัฐ
# "ซิงเกิลเลดีส์ (พุตอะริงออนอิต)" (Dave Audé Club Remix) – 8:20
# "ซิงเกิลเลดีส์ (พุตอะริงออนอิต)" (Karmatronic Club Remix) – 5:54
# "ซิงเกิลเลดีส์ (พุตอะริงออนอิต)" (RedTop Club Remix) – 6:52
# "ซิงเกิลเลดีส์ (พุตอะริงออนอิต)" (DJ Escape & Tony Coluccio Club Remix) – 6:54
# "ซิงเกิลเลดีส์ (พุตอะริงออนอิต)" (Lost Daze Dating Service Club Remix) – 6:47
# "ซิงเกิลเลดีส์ (พุตอะริงออนอิต)" (Craig C's Master Blaster Club Remix) – 8:19- ซีดีซิงเกิลสหราชอาณาจักร
# "ซิงเกิลเลดีส์ (พุตอะริงออนอิต)" – 3:13
# "ซิงเกิลเลดีส์ (พุตอะริงออนอิต)" (RedTop Remix Radio Edit) – 3:33- รีมิกซ์ดาวน์โหลด สหราชอาณาจักรและยุโรป
# "ซิงเกิลเลดีส์ (พุตอะริงออนอิต)" (Redtop Remix – Dance Remix) – 3:33
# "ซิงเกิลเลดีส์ (พุตอะริงออนอิต)" (My Digital Enemy Remix) – 6:38
# "ซิงเกิลเลดีส์ (พุตอะริงออนอิต)" (Olli Collins & Fred Portelli Remix) – 7:40
# "ซิงเกิลเลดีส์ (พุตอะริงออนอิต)" (Dave Audé Remix Club Version) – 8:20
# "ซิงเกิลเลดีส์ (พุตอะริงออนอิต)" (The Japanese Popstars Remix) – 7:46
# "ซิงเกิลเลดีส์ (พุตอะริงออนอิต)" – 3:13

**ชาร์ต**

**ชาร์ตประจำสัปดาห์**

**ชาร์ตสิ้นปี**

**ชาร์ตปลายทศวรรษ**

**การรับรอง**

**ประวัติการวางจำหน่าย**

**อ้างอิง**
หมวดหมู่:ซิงเกิลในปี พ.ศ. 2551
หมวดหมู่:เพลงของบียอนเซ่ โนวส์
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:รางวัลแกรมมี สาขาเพลงแห่งปี
เคาน์ตีฮอลแลนด์

อาณาจักรเคานท์แห่งฮอลแลนด์ (Graafschap Holland, County of Holland) เป็นอที่ปกครองโดยเคานท์แห่งฮอลแลนด์ อาณาจักรเคานท์แห่งฮอลแลนด์ก่อตั้งขึ้นราวคริสต์ศตวรรษที่ 11 และมาสิ้นสุดลงในปี ค.ศ. 1795 ที่ตั้งของอาณาจักรใกล้เคียงกับบริเวณจังหวัดฮอลแลนด์เหนือและฮอลแลนด์ใต้ของประเทศเนเธอร์แลนด์ปัจจุบัน และรวมทั้งเกาะ Terschelling, Vlieland, Urk และ Schokland แต่ไม่รวมเกาะต่างๆ ของฮอลแลนด์ใต้ เมืองหลวงของอาณาจักรอยู่ที่เฮก

**อ้างอิง**
 isbn=9022838005  - isbn=90-5574-474-3- isbn=9065508074- isbn=9024704030- isbn=9065506829

**ดูเพิ่ม**
 จักรวรรดิโรมันอันศักดิ์สิทธิ์
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 18
หมวดหมู่:รัฐสิ้นสภาพในประเทศเนเธอร์แลนด์
จิน หมอทะลุศตวรรษ

JIN หมอทะลุศตวรรษ (IN-仁-) เป็นมังงะเซเน็งที่เขียนและวาดภาพโดยโมโตกะ มูรากามิ ลงในซูเปอร์จัมพ์เมื่อ ค.ศ. 2000 ถึง 2010 ทางชูเอฉะรบรวมหนังสือนี้เป็น 20 ทันโกบง และนำมาเผยแพร่ในวันที่ 4 เมษายน ค.ศ. 2001 ถึง 4 กุมภาพันธ์ ค.ศ. 2011 ส่วนในประเทศไทย JIN หมอทะลุศตวรรษ ได้รับลิขสิทธิ์ตีพิมพ์โดย สำนักพิมพ์เนชั่นเอ็ดดูเทนเมนท์
ซีรีส์มังงะนี้นำไปทำเป็นรายการโทรทัศน์ฉบับคนแสดงสามครั้ง โดยสองครั้งที่ญี่ปุ่นใน ค.ศ. 2009 และ 2011 และอีกครั้งในเกาหลีใต้เมื่อ ค.ศ. 2012 ต่อมาใน ค.ศ. 2017 โมโตกะ มูรากามิเผยแพร่ซีรีส์มังงะในภาษาอังกฤษในเพทรีออน

**เค้าโครง**
มินาคาตะคะ จิน ประสาทศัลยศาสตร์ทั่วไป ประสบอุบัติเหตุหลังการผ่าตัดกับผู้ป่วยไม่ทราบชื่อ และรู้ตัวว่าตนย้อนเวลากลับมายังยุคเอโดะตอนปลาย จากการเผชิญหน้ากับตัวละครในประวัติศาสตร์ต่าง ๆ จินก่อตั้งคลินิกเล็ก ๆ ชื่อจินยูโดะ และช่วยชีวิตผู้ที่ทุกข์ทรมานจากโรคภัยไข้เจ็บด้วยทักษะทางการแพทย์ของเขา
ฉบับละครโทรทัศน์ มีทั้งหมด 2 ภาค  ภาค 1 มี 16 ตอน แพร่ภาพผ่านสถานีTBS ได้ออกอากาศตั้งแต่ วันที่ 11 ตุลาคม พ.ศ. 2552  ภาค 2 มี 13 ตอนแพร่ภาพผ่านสถานีTBS ได้ออกอากาศ พ.ศ. 2554

**ตัวละคร**

**ตัวละครหลัก**
 มินาคาตะ จิน
ศัลยแพทย์- ทาจิบานะ ซากิ- ทาจิบานะ เคียวทาโร่ - ซากาโมโตะ เรียวมะ

**รายชื่อตอน**

**ละครโทรทัศน์**

**ภาค 1**
แพร่ภาพที่ญี่ปุ่นทางช่อง TBS  ส่วนประเทศไทยได้ซื้อลิขสิทธิ์มาฉายที่ช่อง TPBS
รายชื่อนักแสดง- Osawa Takao as Minakata Jin- Ayase Haruka as Tachibana Saki- Nakatani Miki as Nokaze- Nakatani Miki as Tomonaga Mirai- Koide Keisuke as Tachibana Kyotaro- Kiritani Kenta as Saburi Yusuke- Taguchi Hiromasa as Yamada Junan- Toda Naho as Myo- Takeda Tetsuya as Ogata Koan- Fujita Makoto as Shinmon Tatsugoro- Aso Yumi as Tachibana Ei- Kohinata Fumiyo as Katsu Kaishu- Uchino Masaaki as Sakamoto Ryoma- Sato Jiro as Kiichi- Mizusawa Erena as Hatsune

**ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)**
Source:  Video Research, Ltd.

**ภาค 2**
แพร่ภาพที่ญี่ปุ่นทางช่อง TBS เมื่อ พ.ศ. 2554  ส่วนประเทศไทยได้ซื้อลิขสิทธิ์มาฉายที่ช่อง TPBS เมื่อ พ.ศ. 2556

**คำตอบรับ**
มังงะนี้ชนะรางวัลสูงสุดในงานรางวัลวัฒนธรรมเทซูกะ โอซามุประจำปี 2011 และมีการตีพิมพ์มังงะนี้ในประเทศญี่ปุ่น 8 ล้านฉบับ

**อ้างอิง**

**แหล่งข้อมูลอื่น**
  Super Jump "Jin" Official site date=2012-01-12 - title=จิน
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
แม่แบบ:รัฐในสมาพันธรัฐเยอรมัน

หมวดหมู่:แม่แบบประวัติศาสตร์เยอรมนี
หมวดหมู่:แม่แบบประวัติศาสตร์ออสเตรีย
หมวดหมู่:กล่องนำทางประเทศเยอรมนี
หมวดหมู่:กล่องนำทางประเทศออสเตรีย
เอทีพี เวิลด์ ทัวร์ ไฟนอล

เดอะ บาร์เคลย์ส เอทีพี เวิลด์ ทัวร์ ไฟนอล เป็นการแข่งขันเทนนิสของนักเทนนิสประเภทชายเดี่ยวและชายคู่ อันดับ 1-8 จากการจัดอันดับของสมาคมนักเทนนิสอาชีพ โดยแบ่งออกเป็น 2 กลุ่ม แต่ละกลุ่มแข่งแบบพบกันหมด แล้วนำนักเทนนิสที่มีคะแนนดีที่สุดกลุ่มละสองคนมาไขว้สายแข่งรอบรองชนะเลิศ เพื่อหาผู้ชนะเข้าแข่งในรอบชิงชนะเลิศต่อไป

**ประวัติ**
เดิมการแข่งขันนี้มีชื่อว่า เดอะ มาสเตอร์ กรังปรีซ์ จัดการแข่งขันโดยสมาคมเทนนิสระหว่างประเทศ โดยจัดที่กรุงโตเกียว ประเทศญี่ปุ่นเป็นครั้งแรกในปี ค.ศ. 1970 ต่อมาสมาคมนักเทนนิสอาชีพได้เป็นผู้จัดการแข่งขันแทน โดยใช้ชื่อว่า เอทีพี ทัวร์ เวิลด์ แชมป์เปี้ยนชิป,  เดอะ มาสเตอร์ส คัพ และเปลี่ยนมาเป็นชื่อปัจจุบันในปี ค.ศ. 2009 โดยจัดแข่งที่ ดิ โอทู กรุงลอนดอน สหราชอาณาจักร
ในปี 2021-2025 เอทีพี ทัวร์ ได้ประกาศว่าจะเปลี่ยนสถานที่จัดการแข่งขันอีกครั้งที่สนาม Pala Alpitour ณ เมืองตูริน ประเทศอิตาลี 
สำหรับการแข่งขันประเภทชายเดี่ยว ตั้งแต่ปี ค.ศ. 1970 ผู้ที่คว้าตำแหน่งชนะเลิศมากที่สุดคือ โรเจอร์ เฟเดอเรอร์ จำนวน 6 สมัย และยังเป็นผู้เล่นที่เข้าชิงชนะเลิศมากที่สุดจำนวน 10 ครั้ง

**สถานที่จัดการแข่งขัน**

**ทำเนียบผู้ชนะเลิศ**
เอทีพีทัวร์แชมเปี้ยนชิป
มาสเตอร์คัพ/เวิลด์ทัวร์ ไฟนอล

**แหล่งข้อมูลอื่น**
 เว็บไซต์ทางการ
หมวดหมู่:เทนนิส
ดัชชีลิมบวร์ค

ดัชชีลิมบวร์ค (Herzogtum Limburg, Duchy of Limburg) เป็นดัชชีที่เป็นรัฐในเครือจักรวรรดิโรมันอันศักดิ์สิทธิ์ ที่ปกครองโดยดยุกแห่งลิมบวร์ค ดัชชีลิมบวร์คตั้งอยู่ในบริเวณกลุ่มประเทศแผ่นดินต่ำในบริเวณที่เป็นส่วนหนึ่งของเบลเยียม และ เนเธอร์แลนด์ และบางส่วนในเยอรมนีปัจจุบัน ในสมัยโรมันลิมบวร์คตั้งอยู่ในจังหวัดเจอร์มาเนียใต้ที่เป็นที่ตั้งถิ่นฐานของเคลท์จนกระทั่งมาแทนด้วยชนเจอร์มานิคเมื่ออำนาจของจักรวรรดิโรมันเริ่มเสื่อมโทรมลง ดัชชีลิมบวร์คก่อตั้งขึ้นในปี ค.ศ. 1065 และมาสิ้นสุดลงในปี ค.ศ. 1794 เมื่อถูกยึดครองโดยฝรั่งเศสที่ผนวกลิมบวร์คเข้าเป็นส่วนหนึ่งของจังหวัดเมิซใต้ (Meuse-Inférieure)

**อ้างอิง**

**ดูเพิ่ม**
จักรวรรดิโรมันอันศักดิ์สิทธิ์
*ดัชชี

**แหล่งข้อมูลอื่น**
  Map of the Duchy of Limburg in 1789
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 11
หมวดหมู่:สิ้นสุดในคริสต์ศตวรรษที่ 18 
หมวดหมู่:รัฐสิ้นสภาพในประเทศเยอรมนี
หมวดหมู่:รัฐสิ้นสภาพในประเทศเบลเยียม
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐในสมาพันธรัฐเยอรมัน
หมวดหมู่:กลุ่มเบอร์กันดี
แซนตามอนิกา (แก้ความกำกวม)

แซนตามอนิกา (Santa Monica) หรือ ซานตาโมนีกา (Santa Monica) สามารถหมายถึง
----

**เมือง**
 แซนตามอนิกา รัฐแคลิฟอร์เนีย
** แซนตามอนิกาบูเลอวาร์ด ถนนหลักที่วิ่งผ่านเมืองแซนตามอนิกา ลอสแอนเจลิส เวสต์ฮอลลีวูด และคาลิฟ- แซนตามอนิกา ชุมชนเมืองในเบย์เคาน์ตี รัฐฟลอริดา- ซานตาโมนีกา เมืองในประเทศฟิลิปปินส์- ซานตาโมนีกา ตลัลเนปันตลาเดบัซ เขตชานเมืองทางตอนเหนือของกรุงเม็กซิโกซิตี ประเทศเม็กซิโก

**เพลง**
"แซนตามอนิกา" ของวงดนตรี เอเวอร์เคลียร์
*"แซนตามอนิกา"  ของวงดนตรี ทิออรีออฟอะเดดแมน
*"แซนตามอนิกา" ของเบดูอินซาวนด์แคลช
*"แซนตามอนิกา" ของซาเวจการ์เดน
ซัคเซิน-อัลเทินบวร์ค

ดัชชีซัคเซิน-อัลเทินบวร์ค (Herzogtum Sachsen-Altenburg, Saxe-Altenburg) เป็นอดีตดัชชีซัคเซินที่เป็นส่วนหนึ่งของเครือดัชชีแอร์เน็สท์สาขาของราชวงศ์เวททินที่ในปัจจุบันอยู่ในทือริงเงิน

**ประวัติ**
ซัคเซิน-อัลเทินบวร์คเดิมเป็นบวร์คกราฟอัลเทินบวร์คที่เป็นของแคว้นชายแดนไมเซินของราชวงศ์เวททินมาตั้งแต่ ค.ศ. 1243 เมื่อมีการแบ่งแยกตามสนธิสัญญาในปี ค.ศ. 1485 อัลเทินบวร์คก็ตกไปเป็นของแอ็นสท์ ผู้คัดเลือกแห่งซัคเซินประมุขของราชวงศ์เวททิน หลังจากการแบ่งแยกที่แอร์ฟวร์ทใน ค.ศ. 1572 ระหว่าง โยฮัน วิลเฮ็ล์ม ดยุกแห่งซัคเซิน และหลาน, อัลเทินบวร์คก็ตกไปเป็นของดัชชีซัคเซิน-ไวมาร์
ใน ค.ศ. 1602 เมื่อผู้สืบครองดินแดนและบุตรชายของโยฮัน วิลเฮ็ล์ม คือ ฟรีดริช วิลเฮ็ล์มที่ 1 เสียชีวิตลงดัชชีซัคเซิน-ไวมาร์ก็ตกไปเป็นของน้องชายโยฮันที่ 2 ปีต่อมา ค.ศ. 1603 บุตรชายคนโตของฟรีดริช วิลเฮล์ม คือ โยฮัน ฟิพลิพได้รับอาณาจักรใหม่ที่เพิ่งได้รับการก่อตั้งขึ้น "ดัชชีซัคเซิน-อัลเทินบวร์ค" ที่เป็นราชรัฐในเครือจักรวรรดิโรมันอันศักดิ์สิทธิ์  ที่มีสิทธิมีเสียงและการออกเสียงในราชสภาเยอรมัน ตลอดมาในคริสต์ศตวรรษที่ 17 มาจนกระทั่งสิ้นสุดสายการปกครองใน ค.ศ. 1672 เมื่อตกไปเป็นของแอ็นสท์ที่ 1 ดยุกแห่งซัคเซิน-โกทาผู้มาสมรสกับทายาทของอาณาจักร
จากนั้นซัคเซิน-อัลเทินบวร์คก็กลายเป็นส่วนหนึ่งของซัคเซิน-โกทา-อัลเทินบวร์ค จนกระทั่งราชวงศ์มาสิ้นสุดลงใน ค.ศ. 1825 เมื่อโกทาและอัลเทินบวร์คแยกจากกัน โกทาตกไปเป็นของดยุกแห่งซัคเซิน-โคบวร์ค-ซาลเฟ็ลท์ และอัลเทินบวร์คตกไปเป็นของดยุกแห่งซัคเซิน-ฮิลด์บวร์คเฮาเซินผู้เพื่อเป็นการแลกเปลี่ยนสละสิทธิฮิลด์บวร์กเฮาเซ็นแก่ดยุกแห่งซัคเซิน-ไมนิงเงิน ผู้ครองอาณาจักรต่อมาจนมีการยุบเลิกสถาบันพระมหากษัตริย์ระหว่างการปฏิวัติเยอรมัน ค.ศ. 1918–1919 "เสรีรัฐซัคเซิน-อัลเทินบวร์ค" ต่อมารวมเข้าเป็นส่วนหนึ่งของทือริงเงินในปี ค.ศ. 1920
ซัคเซิน-อัลเทินบวร์คมีเนื้อที่ 1,323 ตารางกิโลเมตร และมีประชากร 207,000 คน (ค.ศ. 1905) โดยมีเมืองหลวงอยู่ที่อัลเทินบวร์ค
ซัคเซิน-อัลเทินบวร์คมาสิ้นสุดลงหลังจากการเสียชีวิตของเกออร์ค โมริทซ์ เจ้าชายแห่งซัคเซิน-อัลเทินบวร์คใน ค.ศ. 1991

**อ้างอิง**

**ดูเพิ่ม**
 จักรวรรดิโรมันอันศักดิ์สิทธิ์- สมาพันธรัฐเยอรมัน- จักรวรรดิเยอรมัน

**แหล่งข้อมูลอื่น**
  Saxe-Altenburg family genealogy
หมวดหมู่:รัฐและดินแดนที่ก่อตั้งในคริสต์ศตวรรษที่ 17
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐเยอรมัน
หมวดหมู่:รัฐในสมาพันธรัฐเยอรมันเหนือ
หมวดหมู่:รัฐในจักรวรรดิเยอรมัน
หมวดหมู่:รัฐในสาธารณรัฐไวมาร์
หมวดหมู่:รัฐในกลุ่มดัชชีซัคเซิน
หมวดหมู่:ราชวงศ์เว็ททีน‎
หมวดหมู่:ก่อตั้งในปี พ.ศ. 2145
หมวดหมู่:สิ้นสุดในปี พ.ศ. 2463
หมวดหมู่:ดัชชีในอดีต
หอแต๋วแตก แหกกระเจิง

หอแต๋วแตก แหกกระเจิง เป็นภาพยนตร์ไทย เป็นภาพยนตร์ภาคที่ 2 ในภาพยนตร์ชุดหอแต๋วแตก ผลงานกำกับของพจน์ อานนท์ แต่ภาคนี้สร้างโดย พระนครฟิล์ม ซึ่งได้ถูกจัดระดับเรตติ้ง น15+ เยาวชนอายุต่ำกว่า 15 ปี ผู้ปกครองควรให้คำแนะนำ จะไม่ควรชมตามลำพัง เนื้อหามีหยาบคายเพียงเล็กน้อย นำแสดงโดย จาตุรงค์ พลบูรณ์, เอกชัย ศรีวิชัย, ยิ่งศักดิ์ จงเลิศเจษฎาวงศ์, โก๊ะตี๋ อารามบอย, วีรดิษฐ์ ศรีมาลัย, สุดารัตน์ โพธิ์น้ำคำ, อภิญญา สกุลเจริญสุข, วราภัทร์ เพชรสถิต, เอนก อินทะจันทร์ และ ชาญณรงค์ ขันทีท้าว มีเรื่องราวต่อเนื่องกัน ที่ได้ย้ายหอใหม่ ออกฉายเมื่อวันที่ 1 ตุลาคม พ.ศ. 2552
สถานที่ถ่ายทำ ถ่ายทำที่ร้านปาปาย่า ซอยลาดพร้าว 55/2 ส่วนหอถ่ายทำแถวย่านสาทร และฉากบ้านเก่าถ่ายทำที่อยุธยา ใช้เวลาถ่ายทำ 2 เดือน เริ่มถ่ายปลายเดือนมิถุนายน 2552 ภาพยนตร์ทำรายได้ 56.52 ล้านบาท

**นักแสดง**
 จาตุรงค์ พลบูรณ์ รับบท เจ๊แต๋ว หรือ พัชราภา - ยิ่งศักดิ์ จงเลิศเจษฎาวงศ์ รับบท เจ๊การ์ตูน- เอกชัย ศรีวิชัย 	รับบท  เจ๊มดดำ  หรือ เฌอมาลย์- โก๊ะตี๋ อารามบอย  รับบท แพนเค้ก / แพนด้า- ตุ๊กกี้ ชิงร้อยชิงล้าน รับบท อุษามณี - ติ๊ก กลิ่นสี รับบท พยูน และ คุณหญิงพยูน- แอนนา ชวนชื่น รับบท เจ๊อารียา- วีรดิษฐ์ ศรีมาลัย รับบท  เจ้าพระยาราชวรดิษฐ์ และ ทิดโคย 'หรือ นะโม (ลูกของเจ๊แต๋ว หรือพัชราภา)- วราภัทร์ เพชรสถิต รับบท พู่กัน- อภิญญา สกุลเจริญสุข รับบท ตรีชฎา- ลีนา จังจรรจา รับบท หมอปราบผี(รับเชิญ)- เจษฎ์พิพัฒ ติละพรพัฒน์ รับบท ต้นไม้- ภูมิมสิทธิ์ ตั้งพินิจการ รับบท คิก- ปฐมทัตน์ สุดประเสริฐ รับบท จูเนียร์- ปรัชญ์ ศิระวนาดร รับบท เพชร- ฐิติกร มันตาดิลก รับบท โจ๋- อดิพงษ์ พันละแหง รับบท เบลเบล

**อ้างอิง**
 title=หอแต๋วแตกแหกกระเจิง (2009)
หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์ที่กำกับโดย พจน์ อานนท์
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์ภาคต่อไทย
หมวดหมู่:ภาพยนตร์ตลกไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์เดินทางข้ามเวลาไทย
คอนเวอร์เจนซ์เลิฟวัน

คอนเวอร์เจนซ์เลิฟวัน (Convergence Love I) เป็นผลงานอัลบั้มเพลงในสังกัดไอมิวสิก ออกวางขายวันที่ 20 ตุลาคม พ.ศ. 2552 มีศิลปินที่มาร้องเพลงคือ อเล็กซานเดอร์ เรนเดลล์‎, คีรติ มหาพฤกษ์พงศ์, ฮาเวิร์ด หวัง และ หม่อมราชวงศ์แม้นนฤมาส ยุคล มีผู้อำนวยการสร้างคือรับเบอร์ดั๊ก ศิลปินทั้ง 4 คนของอัลบั้มนี้ ได้มาจากที่ค่ายได้ทำแบบสำรวจกับคนรุ่นใหม่ถามว่า อยากเห็นใครมาร้องเพลงบ้าง ทั้ง 4 คน ทางบริษัทจึงเรียกเข้ามาทดสอบ
จากซ้ายไปขวา: อเล็กซานเดอร์ เรนเดลล์, คีรติ มหาพฤกษ์พงศ์, ฮาเวิร์ด หวัง และหม่อมราชวงศ์แม้นนฤมาส ยุคล
ในอัลบั้มมีเพลง 4 เพลงคือ "แพ้อากาศ" ,"Would U Mind ?", "จะพยายาม" และ "เสียใจมาก ๆ" ซึ่งมิวสิกวิดีโอเป็นเรื่องราวเดียวกัน แต่ถ่ายทอดในมุมมองของ 4 ศิลปิน

**รายชื่อเพลง**

**อ้างอิง**
หมวดหมู่:อัลบั้มเพลงในปี พ.ศ. 2552
แม่แบบ:เหตุการณ์ปัจจุบัน/2552 ตุลาคม 23

* พระบาทสมเด็จพระเจ้าอยู่หัว เสด็จฯ ลงจากชั้น 16 อาคารเฉลิมพระเกียรติ โรงพยาบาลศิริราช ในการถวายราชสักการะพระบรมรูปหล่อ พระบาทสมเด็จพระจุลจอมเกล้าเจ้าอยู่หัว  พระราชานุสาวรีย์สมเด็จพระศรีนครินทราบรมราชชนนี  และพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก ตามลำดับ  (เอเอสทีวีผู้จัดการออนไลน์)- สมาคมประชาชาติแห่งเอเชียตะวันออกเฉียงใต้ก่อตั้งองค์กรสิทธิมนุษยชนแห่งแรกขึ้น มีชื่อว่า "คณะกรรมาธิการระหว่างรัฐบาลอาเซียนว่าด้วยสิทธิมนุษยชนอาเซียน" (AICHR)  (สำนักข่าวไทย)  (Associated Press)- อัตราผลิตภัณฑ์มวลรวมภายในประเทศของสหราชอาณาจักร หดตัวลงเป็นเดือนที่ 6 ติดต่อกัน ซึ่งนับเป็นครั้งแรกนับตั้งแต่ปี ค.ศ. 1955  (บีบีซี)- รัฐบาลสวิตเซอร์แลนด์ กล่าวว่า สหรัฐอเมริกาต้องการให้มีการส่งตัวโรมัน โปลันสกีข้ามแดน เพื่อรับโทษในคดีมีเพศสัมพันธ์กับเด็กอายุต่ำกว่ากำหนด  (วอชิงตันโพสต์)
}
ดัชชีซัคเซิน

ดัชชีซัคเซิน (Herzogtum Sachsen) เป็นปฐมดัชชี (Stem duchy) คาโรแล็งเชียงของปลายยุคกลางตอนต้นที่มีบริเวณครอบคลุมนีเดอร์ซัคเซิน, นอร์ธไรน์-เวสต์ฟาเลีย และ ซัคเซิน-อันฮัลท์ และส่วนใหญ่ของชเลสวิช-ฮ็อลชไตน์
ต่อมาดัชชีซัคเซินก็เป็นรัฐในเครือจักรวรรดิโรมันอันศักดิ์สิทธิ์ที่ปกครองโดยดยุกแห่งซัคเซิน

**อ้างอิง**

**ดูเพิ่ม**
จักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 7
หมวดหมู่:สิ้นสุดในคริสต์ศตวรรษที่ 13
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
ซัคเซิน-ไวมาร์

ดัชชีแห่งซัคเซิน-ไวมาร์ หรือ ซัคเซิน-ไวมาร์ (Herzogtum Sachsen-Weimar, Saxe-Weimar) เป็นอดีตดัชชีในทือริงเงินที่เดิมเป็นรัฐในจักรวรรดิโรมันอันศักดิ์สิทธิ์ ซัคเซิน-ไวมาร์ก่อตั้งขึ้นในปี ค.ศ. 1572 และมาสิ้นสุดลงในปี ค.ศ. 1809

**อ้างอิง**

**ดูเพิ่ม**
 จักรวรรดิโรมันอันศักดิ์สิทธิ์- สมาพันธรัฐแห่งลุ่มแม่น้ำไรน์- กลุ่มดัชชีซัคเซิน
หมวดหมู่:รัฐและดินแดนที่ก่อตั้งในคริสต์ศตวรรษที่ 16
หมวดหมู่:สิ้นสุดในคริสต์ศตวรรษที่ 19
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:รัฐในสมาพันธรัฐแห่งลุ่มแม่น้ำไรน์
หมวดหมู่:ดัชชีแอร์เน็สท์
หมวดหมู่:ราชวงศ์วิทเทน
หมวดหมู่:เครือราชรัฐโอเบอร์ซัคเซิน
ราชรัฐแอร์ฟวร์ท

ราชรัฐแอร์ฟวร์ท (Fürstentum Erfurt; Principauté d'Erfurt) เป็นรัฐขนาดเล็กในพื้นที่รัฐทือริงเงินของประเทศเยอรมนีในปัจจุบัน ซึ่งดำรงอยู่ในช่วงปี ค.ศ. 1807 ถึง 1814 ครอบคลุมเมืองแอร์ฟวร์ทในปัจจุบันและพื้นที่โดยรอบรัฐแห่งนี้ขึ้นตรงต่อ จักรพรรดินโปเลียนแห่งฝรั่งเศสซึ่งไม่ได้เป็นส่วนหนึ่งของสมาพันธรัฐแห่งแม่น้ำไรน์ หลังจากที่ถูกล้อมอยู่เกือบ 3 เดือน เมืองแอร์ฟวร์ทก็พ่ายแพ้และตกอยู่ภายใต้การยึดครองของกองกำลังปรัสเซีย ออสเตรียและรัสเซีย พื้นที่ส่วนใหญ่ของรัฐซึ่งเคยเป็นของปรัสเซียก่อนสงครามนโปเลียนได้ถูกฟื้นคืนกลับไปยังอำนาจของปรัสเซียอีกครั้งในการประชุมใหญ่แห่งเวียนนา

**อ้างอิง**
 language=de

**ดูเพิ่ม **
 สงครามนโปเลียน
หมวดหมู่:รัฐสิ้นสภาพในประเทศเยอรมนี
หมวดหมู่:รัฐและดินแดนที่ก่อตั้งในปี พ.ศ. 2349
หมวดหมู่:สิ้นสุดในปี พ.ศ. 2357
หมวดหมู่:ประวัติศาสตร์ทือริงเงิน
หมวดหมู่:รัฐบริวารในมหาสงครามฝรั่งเศส
ฟัลทซ์-ซไวบรึคเคิน

ดัชชีฟัลทซ์-ซไวบรึคเคิน (Herzogtum Pfalz-Zweibrücken; Duché de Palatinat-Deux-Ponts หรือ Comté palatin de Deux-Ponts) หรือ พาลาทิเนต-ซไวบรึคเคิน (Palatinate-Zweibrücken) เป็นอดีตอาณาจักรเคานต์ที่เดิมเป็นรัฐในเครือจักรวรรดิโรมันอันศักดิ์สิทธิ์ที่ปกครองโดยเคานต์แห่งฟัลทซ์ ฟัลทซ์-ซไวบรึคเคินก่อตั้งขึ้นใน ค.ศ. 1182 และมาสิ้นสุดลงใน ค.ศ. 1801 

**ภาพรวม**
ฟัลทซ์-ซไวบรึคเคินได้รับการสถานปนาเป็นเทศบาลใหม่ใน ค.ศ. 1459 เมื่อชเตฟัน เคานต์ฟัลทซ์แห่งซิมเมิร์น-ซไวบรึคเคินแบ่งดอแนดฟัลทซ์-ซิมเมิร์นและซไวบรึคเคินให้ระหว่างบุตรชายสองคน ลุดวิกที่ 1 บุตรชายคนเล็ก ได้รับเคาน์ตีซไวบรึคเคินและเคาน์ตีเวลเดินซ์
ฟัลทซ์-ซไวบรึคเคินถูกยุบเลิกใน ค.ศ. 1797 เมื่อฝรั่งเศสเข้าผนวกดินแดน หลังการประชุมใหญ่แห่งเวียนนาใน ค.ศ. 1815 พื้นที่บางส่วนถูกยกคืนให้กับดยุกคนสุดท้าย คือ พระเจ้ามัคซีมีลีอานที่ 1 โยเซ็ฟ แห่งบาวาเรีย

**ต้นกำเนิด**

**อ้างอิง**
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 19 
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี

หมวดหมู่:ราชวงศ์วิทเทิลส์บัค
ราชวงศ์ค็อนราท

ค็อนราทที่ 1
ราชวงศ์ค็อนราท (Conradines หรือ Conradiner) เป็นราชวงศ์ของเคานท์และดยุกแห่งฟรังโคเนียของเยอรมนีที่รุ่งเรืองระหว่างคริสต์ศตวรรษที่ 8 จนถึงคริสต์ศตวรรษที่ 11 ที่ตั้งตามชื่อค็อนราท ดยุกแห่งทูริงเกีย และบุตรชายค็อนราทที่ 1 ดยุกแห่งฟรังโคเนียและพระมหากษัตริย์เยอรมัน

**อ้างอิง**
Reuter, Timothy (trans.)  The Annals of Fulda. (Manchester Medieval series, Ninth-Century Histories, Volume II.) Manchester: Manchester University Press, 1992. 
หมวดหมู่:พระมหากษัตริย์แฟรงก์
วิกิพีเดีย:สภากาแฟ/งานอดิเรก

น้องใหม่ขอกล่าวสวัสดีครับ...........อยากสอดรู้สอดเห็นในการใช้เวลาว่างของสมาชิกว่าในวันว่างๆของท่านนอกจากนั่งหน้าจอคอมแล้วท่านๆทำอะไรกันมั่งคับ สำหรับผมชอบขับขี่มอเตอร์ไซค์ หน้าหนาวปีนี้เพื่อนๆวางแผนจะขับกันไปเที่ยวน้ำตกทีลอซูกันเลยทีเดียว ผมยังไม่รู้เลยจะขับไหวหรือป่าว(เมื่อยก้น อิอิ) เคยไปยืนตกกุ้งอยู่ริมแม่น้ำหน้า สภ.อัมพวา เห็นคนขับเจ๊ทสกีมาเป็นแกงค์ 4-5 ลำ ก้อดูน่าหนุกหนาน ท่านใดทำกิจกรรมอะไรกันอยู่เข้ามาแชร์ความเพลิดเพลินกันได้นะคับ --รักนะเด็กโง่ ถ้ายังอยากให้รักก้อจงโง่ต่อไปนะหนูนะ 09:00, 16 ตุลาคม 2552 (ICT)
อัลบั้มเพลงประกอบละครเวทีเอเอฟเดอะมิวสิเคิล ตอน เงิน เงิน เงิน

เพลงประกอบละครเวทีเอเอฟเดอะมิวสิเคิล ตอน เงิน เงิน เงิน เป็น อัลบั้มรวมเพลงเพลงลูกกรุงอมตะ จากละครเวที "เอเอฟเดอะมิวสิเคิล ตอน เงิน เงิน เงิน" โดย บริษัท ทรูแฟนเทเชีย จำกัด ได้เรียบเรียงเพลงขึ้นมาใหม่ ซึ่งถ่ายทอดบทเพลงผ่านกลุ่มนักแสดงนำจากละครเวที นำโดยศิลปินจาก ทรู อะคาเดมี่ แฟนเทเชีย ซีซั่นที่ 2 ได้แก่ บอย , พัดชา , อ๊อฟ , เปรี้ยว , ว่าน  และ ทรู อะคาเดมี่ แฟนเทเชีย ซีซั่นที่ 3 ได้แก่  ตุ้ย , มิ้น , ซาร่า  ออกวางจำหน่ายทั่วประเทศ เมื่อวันที่ 27 กุมภาพันธ์ พ.ศ. 2550

**รายชื่อเพลง**

**ทีมงานเพลง**
 Executive Production Director - กิติกร เพ็ญโรจน์-  Executive Supervisor - รณวีย์ ศรีขาว (Banana Boat)- Executive Producer - พงษ์ศักดิ์ ภูววีรานนท์- Music Production - Next Beat Co.- Producer - ประทีป เจตนากูล , Banana Boat (เพลง "หยาดเพชร" , "แค่คืบ")- Piano - อดิศักดิ์ เอ็ม.คาราอัน , อรรถพร ชูโต , Banana Boat- Guitar - วิฑูร สาคเรศ ,  Banana Boat- Saxophone - นิรัติ บุญญาเศวต- Trumpet - พัชรพงศ์ จันทาพูน- Trombone - สรพจน์ วรแสง- Chorus - นฤดม อนันตโท , บงกช เจริญธรรม- Lyric & Melody เพิ่มเติม (เพลง "เงิน เงิน เงิน") - จิรัฐติพันธ์ พงษ์สุวรรณ , อดิศักดิ์ เอ็ม.คาราอัน- Studio - Scene Sonic Studio
หมวดหมู่:อัลบั้มเพลงในปี พ.ศ. 2550
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มรวมศิลปิน
หมวดหมู่:อัลบั้มเพลงของค่ายทรูแฟนเทเชีย
เกริก ชิลเลอร์

เกริก ชิลเลอร์ ชื่อเล่น แจ็ค เป็นนักแสดงชาวไทย มีเชื้อสายสหรัฐอเมริกาจากคุณพ่อ เกิดเมื่อวันอังคารที่ 29 กุมภาพันธ์ พ.ศ. 2515 เป็นที่รู้จักจากบทฤทธิ์ ในโฆษณาเหล้าแบลคแคทในปี พ.ศ. 2539 แต่ก่อนจะโด่งดังเขาเคยประกวดในเวทีประกวดนายแบบชื่อดังในอดีตคือ โดมอนแมน ในปี พ.ศ. 2532 ซึ่งเป็นปีเดียวกับที่ ตั๊ก-บริบูรณ์ จันทร์เรือง เข้าประกวด โดมอนมินิ ต่อมาได้แสดงภาพยนตร์ครั้งแรกในเรื่อง ลับแลคนมหัศจรรย์ ในปี พ.ศ. 2540 หลังจากนั้นก็มีงานเข้ามาเรื่อย ๆ 
ทางด้านชีวิตส่วนตัวบิดาของเขาเสียชีวิตลงในต้นเดือนพฤษภาคม พ.ศ. 2558 ด้านชีวิตส่วนตัวเขาสมรสกับนักแสดง ศานันทินี พันธุ์ชูจิตร มีบุตรด้วยกัน 3 คน คือ แซมมี่-ภัคธีมา ชิลเลอร์ นักร้อง, วินนี่ และบิวตี้

**ผลงานละครโทรทัศน์**

**ละครเทิดพระเกียรติ**
 2559 ละครเทิดพระเกียรติชุด ใต้ร่มพระบารมี เรื่อง เพลงแห่งแสงตะวัน ช่อง 7

**ผลงานภาพยนตร์**
 ลับแลคนมหัศจรรย์ (2540)
*18 ฝน คนอันตราย (2540)- ฟ้า (2541) - แก้วขนเหล็ก (2546)- แซ่บ (2549)- คู่แรด (2550)- หนุมานคลุกฝุ่น (2551)- สวย สิงห์ กระทิง แซ่บ (2551)
*ผีตาหวานกับอาจารย์ตาโบ๋ (2551)- ฮาศาสตร์ (2554)
*ปล้นนะยะ 2 อั๊ยยยย่ะ (2555)

**ผลงานอื่น ๆ**

**พิธีกร**
 เกมชิงเกม ร่วมกับ สหรัถ สังคปรีชา และ สุวัจนี ไชยมุสิก ช่อง 3- Q Twenty 20 คำถาม ร่วมกับ เอกพันธ์ บรรลือฤทธิ์, สมเกียรติ จันทร์พราหมณ์, พิชญ์นาฏ สาขากร ไอทีวี- ถูกแล้วแถม ช่อง 7- ต่ำสิบ ช่อง 7

**เพลง**
 เพลง ไอ้หวังตายแน่ (อัลบั้มชุดเพลงประกอบละคร หงส์ฟ้ากับสมหวัง 2)
*เพลง รักคุณยิ่งกว่าใคร (อัลบั้มชุดเพลงประกอบละคร ต้มยำลำซิ่ง)

**มิวสิกวิดีโอ**
 ทำไมไม่ทำให้ตาย - เป้ ไฮ-ร็อก- ขี้เมาใจดี - วงคาราบาว

**โฆษณา**
 เหล้าแบลคแคท- บิ๊กซี ซูเปอร์เซ็นเตอร์- ถั่วฮอบบี้

**อ้างอิง**

**แหล่งข้อมูลอื่น**
 Kirk Schiller- 01135- 2797
หมวดหมู่:ชาวไทยเชื้อสายอเมริกัน
หมวดหมู่:นักแสดงชาวไทยเชื้อสายอเมริกัน
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:พิธีกรชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นายแบบไทย
หมวดหมู่:ศิลปินที่เป็นแนวร่วมกปปส.
หมวดหมู่:พุทธศาสนิกชนชาวไทย
ภารกิจลับ...ภารกิจรัก

ภารกิจลับ...ภารกิจรัก เป็น สตูดิโออัลบั้มของค่ายทรูแฟนเทเชีย อัลบั้มนี้เป็นอัลบั้มเพลงลำดับที่ 2 ของค่าย ขับร้องโดยศิลปินกลุ่ม "พาวเวอร์ป๊อปเกิร์ลส์" (Power Pop Girls) ประกอบด้วย 3 ศิลปินหญิง จาก ทรู อะคาเดมี่ แฟนเทเชีย ซีซั่นที่ 2 ได้แก่ "พัด - พัดชา เอนกอายุวัฒน์" , "ลูกตาล - รุจนา อุทัยวรรณ์" , "เปรี้ยว - อนุสรา วันทองทักษ์" ถ่ายทอดบทเพลงแนวป๊อปที่มีความหลากหลาย ผ่านคาแรกเตอร์ของศิลปินแต่ละคน ซึ่งโทนสีเครื่องแต่งกายของศิลปินในอัลบั้มนี้ ได้รับแรงบันดาลใจจากการ์ตูนเรื่อง "Power Puff Girls" อัลบั้มนี้วางจำหน่ายเมื่อ 5 มกราคม พ.ศ. 2549 สำหรับเพลงที่ได้รับความนิยม ได้แก่ เพลง "เจ้าชายของฉัน" และ "อยากบอกเธอ" 

**รายชื่อเพลง**

**ทีมงานเพลง**
 Executive Production Director - กิติกร เพ็ญโรจน์- Executive Supervisior- คณิต พฤกษ์พระกานต์- Executive Producer - พงษ์พรหม สนิทวงศ์ ณ อยุธยา- Producer - โกมล บุญเพียรผล (The Funk)- Lyric Producer - อรรณพ จันสุตะ - สมชาย สันติฤทธิ์- Co-Producer - พันทิภา ยู้บุญยงค์- Recorded and Mixed at - Butterfly Studio / Gsus4 Lab- Recording Engineer - เรืองฤทธิ์ เอกะหิตานนท์ - ชยพนธ์ เพชรพรหม- Mix Engineer - โกมล บุญเพียรผล - เรืองฤทธิ์ เอกะหิตานนท์ - เกรียงไกร กุศลจริยากูล - พิริยะ พาณิชย์วงศ์- Mastered at - Butterfly Studio- Mastering Engineer - Bob Stent Kahn- Electric Guitar - วินัย ไตรนทีภักดี- Acoustic Guitar - สุริยา พึ่งธงไทย - โกมล บุญเพียรผล- Spanish Guitar on  "คุณสมบูรณ์" - สุริยา พึ่งธงไทย- Fender Rhords on "อยากฟังคำนี้ของเธอ" - สุริยา พึ่งธงไทย- Fender Rhords on "เก็บอากาศมาฝาก" - กรัณฑ์ ธรรมวงศ์- Fender Rhords on "มีจริงหรือเปล่า" - โกมล บุญเพียรผล- Lives Drum on "โอ้ววว เหรอ","รักพาเราไป","เก็บอากาศมาฝาก","อยากฟังคำนี้ของเธอ" - สุรสิทธิ์ เจริญรัตน์- Keyboards - The Funk - กรัณฑ์ ธรรมวงศ์- DR & Loop Programming - Gene & Genie- Bass - วิโรจน์ สถาปนวัตร- Piano - โกมล บุญเพียรผล - กรัณฑ์ ธรรมวงศ์- Saxophone - เมธา เกรียงปริญญากิจ- Background Vocal - ชิดชนก มัญชุรัตน์ - The Rock - The Funk- Digital Engineer - เรืองฤทธิ์ เอกะหิตานนท์ - ชากร สาทเวท
หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงไทยสากล
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายทรูแฟนเทเชีย
อ่าวโอมาน

อ่าวโอมาน
"ทะเลเปอร์เซีย" เป็นอีกชื่อหนึ่งของอ่าวโอมาน ดังแสดงในแผนที่ยุคศตวรรษที่ 18 โดยเอมานูเอล โบเวน
อ่าวโอมาน (Gulf of Oman; خليج عُمان, Ḫalīdj ʾUmān), อ่าวมากราน (خليج مکران, Ḫalīdj Makrān), ทะเลอิหร่าน (دریای ایران, Daryā-e Īrān) หรือ ทะเลเปอร์เซีย (دریای فارس, Daryā-e Fārs) เป็นช่องแคบ (และไม่ใช่อ่าวอย่างแท้จริง) เชื่อมต่อทะเลอาหรับกับอ่าวเปอร์เซียบริเวณช่องแคบฮอร์มุซ อ่าวโอมานถือเป็นส่วนหนึ่งของอ่าวเปอร์เซีย ไม่ใช่ส่วนหนึ่งของทะเลอาหรับ ตั้งอยู่ระหว่างอิหร่าน (เปอร์เซีย) ปากีสถาน โอมาน และสหรัฐอาหรับเอมิเรตส์ โดยชายฝั่งทางตอนเหนือติดกับปากีสถานและอิหร่าน ชายฝั่งทางใต้ติดกับโอมานและสหรัฐอาหรับเอมิเรตส์
อโอมาน
หมวดหมู่:อ่าวเปอร์เซีย
เทศบาลเมืองบางใหญ่

เทศบาลเมืองบางใหญ่ เป็นเทศบาลเมืองในเขตอำเภอบางใหญ่ จังหวัดนนทบุรี และเป็นเทศบาลหนึ่งในหกแห่งของอำเภอ ตั้งอยู่บริเวณย่านบางคูลัดสองฝั่งคลองบางใหญ่ ทางทิศตะวันตกของจังหวัด สภาพพื้นที่ส่วนใหญ่ยังเป็นชนบทอยู่ หลายคนเข้าใจผิดคิดว่าเขตเทศบาลเมืองบางใหญ่คือบริเวณบางใหญ่ซิตี้ (ชุมชนเมืองรอยต่อระหว่างอำเภอบางใหญ่กับอำเภอบางบัวทอง) แต่ที่จริงแล้วบริเวณนั้นเป็นพื้นที่ของเทศบาลเมืองเสาธงหินและเทศบาลเมืองบางรักพัฒนา

**ประวัติ**
เมื่อ พ.ศ. 2516 สภาพท้องถิ่นย่านบางคูลัดมีสภาพชุมชนที่หนาแน่นพอสมควร ในวันที่ 29 มิถุนายน ของปีนั้น กระทรวงมหาดไทยจึงได้ประกาศจัดตั้ง สุขาภิบาลบางคูลัด ขึ้นครอบคลุมพื้นที่ตำบลบางแม่นางและตำบลบางใหญ่บริเวณสองฝั่งคลองบางใหญ่ เพื่อประโยชน์ในการทะนุบำรุงท้องถิ่นให้เจริญก้าวหน้า แต่ต่อมาใน พ.ศ. 2518 สุขาภิบาลแห่งนี้ก็ถูกยุบลงเนื่องจากไม่สามารถบริหารกิจการต่าง ๆ ของตนเองได้ 
เวลาผ่านไปราว 14 ปี จนกระทั่งเมื่อปลาย พ.ศ. 2532 ประชาชนในเขต 3 ตำบล คือ ตำบลบางแม่นาง ตำบลบางใหญ่ และตำบลบ้านใหม่ ได้เข้าชื่อร้องขอให้ทางราชการดำเนินการจัดตั้งสุขาภิบาลขึ้นอีกครั้งในย่านบางคูลัด โดยใช้ชื่อว่า สุขาภิบาลบางใหญ่ ซึ่งกระทรวงมหาดไทยก็ได้ประกาศจัดตั้งอย่างเป็นทางการในวันที่ 20 ธันวาคม ของปีนั้น
ในวันที่ 13 กุมภาพันธ์ พ.ศ. 2542 ได้มีพระราชบัญญัติยกเลิกการปกครองส่วนท้องถิ่นรูปแบบสุขาภิบาล และให้ยกฐานะสุขาภิบาลที่มีอยู่ทั่วประเทศในขณะนั้นเป็นเทศบาลตำบลทั้งหมด เนื่องจากโครงสร้างการปกครองในรูปแบบนี้ไม่สอดคล้องกับบทบัญญัติของรัฐธรรมนูญและไม่เหมาะสมที่จะรองรับการกระจายอำนาจได้อย่างมีประสิทธิภาพ จากพระราชบัญญัติฉบับดังกล่าว จึงทำให้สุขาภิบาลบางใหญ่ได้รับการเปลี่ยนแปลงฐานะเป็น เทศบาลตำบลบางใหญ่ โดยมีผลบังคับใช้ตั้งแต่วันที่ 25 พฤษภาคม ปีเดียวกัน
ต่อมาใน พ.ศ. 2567 สภาเทศบาลตำบลบางใหญ่มีมติเห็นชอบให้เปลี่ยนแปลงฐานะเทศบาลตำบลเป็นเทศบาลเมือง จากการออกสํารวจเจตนารมณ์ของประชาชนในเขตเทศบาลพบว่าส่วนใหญ่สนับสนุนการเปลี่ยนแปลงครั้งนี้ เทศบาลจึงเสนอเรื่องให้กระทรวงมหาดไทยพิจารณาความพร้อมในด้านต่าง ๆ กระทรวงมหาดไทยเห็นชอบด้วยจึงออกประกาศเปลี่ยนแปลงฐานะเทศบาลตำบลบางใหญ่เป็น เทศบาลเมืองบางใหญ่ เมื่อวันที่ 9 ธันวาคม พ.ศ. 2567 โดยให้มีผลบังคับใช้ตั้งแต่วันที่ 15 มกราคม พ.ศ. 2568

**ที่ตั้งและอาณาเขต**
เขตเทศบาลเมืองบางใหญ่มีพื้นที่ทั้งหมด 7.23 ตารางกิโลเมตร ครอบคลุมพื้นที่ตำบลบางแม่นาง (เฉพาะบางส่วนของหมู่ที่ 3, 5–8), ตำบลบางใหญ่ (เฉพาะหมู่ที่ 2 ทั้งหมู่ และบางส่วนของหมู่ที่ 1, 3–6) และตำบลบ้านใหม่ (เฉพาะบางส่วนของหมู่ที่ 1–2, 4) โดยมีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้- ทิศเหนือ ติดต่อกับเขตองค์การบริหารส่วนตำบลบ้านใหม่และเขตเทศบาลเมืองบางแม่นาง มีแนวเส้นขนานระยะห่าง 600 เมตรจากกึ่งกลางคลองบางใหญ่เป็นเส้นแบ่งเขต- ทิศตะวันออก ติดต่อกับเขตเทศบาลเมืองบางแม่นางและเขตเทศบาลเมืองบ้านบางม่วง มีคลองวัดพระนอน คลองบางใหญ่ และคลองโสน (หัวคู) เป็นเส้นแบ่งเขต- ทิศใต้ ติดต่อกับเขตองค์การบริหารส่วนตำบลบางใหญ่ มีแนวเส้นขนานระยะห่าง 500 เมตรจากกึ่งกลางคลองบางใหญ่เป็นเส้นแบ่งเขต- ทิศตะวันตก ติดต่อกับเขตองค์การบริหารส่วนตำบลบางใหญ่และเขตองค์การบริหารส่วนตำบลบ้านใหม่ มีเส้นตั้งฉากกับกึ่งกลางคลองบางใหญ่ระยะ 500 เมตร และคลองวัวเป็นเส้นแบ่งเขต

**อ้างอิง**

**แหล่งข้อมูลอื่น**
  เว็บไซต์เทศบาลเมืองบางใหญ่
บางใหญ่
บางใหญ่